ვენეციის ალპები
ვენეციის ალპები (იტალ. Prealpi Venete) — ქედი იტალიაში, ალპების სამხრეთ-აღმოსავლეთი ნაწილი. განფენილია იტალიის ჩრდილო-აღმოსავლეთით, ტრივენეტოში. უმაღლესი წერტილია კოლ-ნუდო (2472 მ). აღსანიშნავია მწვერვალები: ჩიმა-დოდიჩი (2341 მ), ჩიმა-პორტულე (2310 მ) და სხვა. ადმინისტრაციულად ქედი გაყოფილია ტრენტოს, ვერონას, ვიჩენცას, ტრევიზოს, ბელუნოსა და პორდენონეს შორის. ქედზე სათავე აქვთ მდინარეებს: ადიჯეს, ბრენტასა და პიავეს.